Source: http://public.mkab.hu/dev/dontesek.nsf/0/9FD0C43161F7FAEAC1258448005BA69C?OpenDocument
Timestamp: 2020-05-31 16:37:59
Document Index: 22061966

Matched Legal Cases: ['Bíróság ', 'Bíróság ', 'bíróság ', 'Kúria ', 'Bíróság ', 'Bíróság ']

IV/00992/2019
. IV/00992/2019
Első irat érkezett: 06/11/2019
Az ügy tárgya: Budapest Főváros IV. Kerület Újpest Önkormányzata Képviselő-testületének 29/2015. (XI. 27.) számú önkormányzati rendelete, valamint a Fővárosi Közigazgatási és Munkaügyi Bíróság 34.K.30.121/2019/4. számú ítélete elleni alkotmányjogi panasz (önkormányzati rendelet)
Az indítványozó - az Abtv. 26. § (1) bekezdése és 27. §-a alapján - Budapest Főváros IV. Kerület Újpest Önkormányzata Képviselő-testülete 29/2015. (XI. 27.) számú önkormányzati rendeletének egésze, de különösen a 3. § (1) bekezdése és az 5. § (2) bekezdése, továbbá a Fővárosi Közigazgatási és Munkaügyi Bíróság 34.K.30.121/2019/4. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az adóhatóság határozatával megállapította, hogy a tárgyi ingatlan vonatkozásában a tulajdonosok nem minősülnek a települési adó alanyának, és a mentesség igénybevételét elutasította, így a 2016. adóévre 17.888.000,-Ft települési adó megfizetésére kötelezte az indítványozó tulajdonostársát, és az indítványozó tulajdonrészszerzését követően pedig indítványozót is. Az indítványozó előadta, hogy amennyiben a települési adó kivetésre kerül, így ugyanazon adótárgy vonatkozásában kétszeresen lenne köteles az adó megfizetésére ami az indítványozó álláspontja szerint jogszerűtlen. Az indítványozó keresettel élt a határozat ellen. Az elsőfokú bíróság megkeresése alapján a Kúria Önkormányzati Tanácsa Köf.5041/2018/3. számú végzése az önkormányzati rendelet egésze és a 3. § (1) bekezdése törvényességének vizsgálatára irányuló indítványt visszautasította. A Fővárosi Közigazgatási és Munkaügyi Bíróság 34.K.30.121/2019/4. számú ítélete ezt követően az indítványozó keresetét elutasította.
Az önkormányzat a települési adó bevezetésének indokát a közteherviselésben részt nem vevő, elhanyagolt mezőgazdasági ingatlanok adóztatásba vonásával indokolta. Az indítványozó álláspontja szerint a helyi önkormányzat a rendeletalkotási jogát nem a társadalmi rendeltetésének megfelően gyakorolta, ugyanis nem adó, hanem más eszközöket kellett volna a szankcionlására igénybe vennie, így a rendelet és a bírói döntés megsértette az indítványozónak a törvény előtti egyenlőséghez, vállalkozás szabadságához, egyenlő bánásmódhoz, és a közteherviselésre vonatkozó alapjogait. .
Budapest Főváros IV. Kerület Újpest Önkormányzata Képviselő-testülete 29/2015. (XI. 27.) számú önkormányzati rendeletének egésze, különösen a 3. § (1) bekezdése és az 5. § (2) bekezdése
Fővárosi Közigazgatási és Munkaügyi Bíróság 34.K.30.121/2019/4. számú ítélete
IV_992_0_2019_inditvany.anonim.pdf